Title: Vikingsamfunnet

Vikingene levde sammen i samfunn. Her var familien og storfamilien veldig viktig. Vikingsamfunnet var ættesamfunn der hver ætt levde sammen i et lite samfunn. En ætt betyr slekt. Ættene bestod av mange mindre familier.

Hver ætt ble ledet av en høvding. Høvdingen og hans familie hadde mye makt og bestemte mye i vikingsamfunnet. Høvdingen skulle også beskytte familiene i ætten. Familiene betalte derfor skatt til høvdingen. Denne skatten kunne betales med mat eller ting som de lagde.

I vikingsamfunnet bodde de sammen i storfamilier. Barn, foreldre, tanter og onkler og besteforeldre bodde sammen på en gård. Hovedhuset på gården var et langhus. Dette var et veldig langt hus som ofte var delt inn i to store rom. I det ene rommet bodde storfamilien, og i det andre rommet bodde husdyra. Vanlige husdyr var hest, ku, gris, sau, geit og høner.

Viktige ord i teksten:

et samfunn (substantiv) - mennesker som lever sammen med felles regler

en ætt (substantiv) - en slekt

å være i slekt - å være i familie

en høvding (substantiv) - leder for en gruppe mennesker

å beskytte (verb) - å passe på og ta vare på

et langhus (substantiv) - et langt hus laget av tre

et husdyr (substantiv) - et dyr som er til nytte eller selskap. Kua er til nytte, for den gir menneskene melk.

Den eldste sønnen i familien ble familiens overhode. Det betyr at han ledet familien og bestemte hvordan ting skulle gjøres. Han var husbonden. Kona til husbonden var litt viktigere enn de andre i familien. Hun var husfrue. Hun var med å bestemme på gården. Det var hun som bestemte på gården når husbonden var borte.

I tillegg til storfamilien, var det også bønder som jobbet på gården. Disse var frie, men jobbet og hjalp til på gården. Rike familier hadde også treller. Trellene var slaver som familien hadde kjøpt og som ikke var frie. Trellene ble sett på som eiendom og kunne ikke velge om de ville jobbe på gården eller ikke.

Viktige ord i teksten:

et overhode (substantiv) - den som bestemmer

en husbonde (substantiv) - den som bestemte på gården

en/ei husfrue (substantiv) - kona til husbonden

en trell (substantiv) - en slave

Tidslinje: De viktigste hendelsene i vikingtiden

Vikingtid

793 to 793: Vikingene angrep klosteret på Lindisfarne

Selv om vi sier at vikingtiden er en historisk periode som startet ca. år 800, regner vi med at vikingtiden begynte med angrepet mot klosteret på Lindisfarne.

871 to 871: Kong Harald Hårfagre blir konge over Norge

Hårfagre ble kjent for å ha samlet de ulike småkongedømmene i Norge under seg, og dermed skape et større, samlet rike. Vi sier derfor at det var Harald Hårfagre som samlet Norge til ett rike.

Han var konge fra år 871 til ca. 930

995 to 995: Olav Tryggvason ble konge over Norge

Olav Tryggvason ble kjent for å ha innført kristendommen som den offisielle religionen i Norge, og han bygget kirker og klostre over hele landet.

1015 to 1015: Olav den Hellige blir konge over Norge.

Han ble kjent for å ha videreført Olav Tryggvasons arbeid med å spre kristendommen i Norge, og han ble senere erklært som helgen av kirken.

1030 to 1030: Olav den Hellige dør i slaget på Stiklestad

29. juli hvert år markeres Olsok som en kristen høytid. På Olsok feires minnet om Olav den Hellige som døde i slaget på Stiklestad 29. juli i 1030.

Sett navn på dyra

- sau
- høne
- gris
- hest
- ku
- geit
Q: sau
A: sau
Q: ku
A: ku
Q: hest
A: hest
Q: høne
A: høne
Q: geit
A: geit
Q: gris
A: gris

Sett riktig forklaring til uttrykkene.

Q: en ætt - [...]

å være i slekt - [...]

en høvding - [...]

et overhode - [...]

en husbonde - [...]

en/ei husfrue - [...]

en trell - [...]
A: en slekt; å være i familie; leder for en gruppe mennesker; den som bestemmer; den som bestemte på gården; kona til husbonden; en slave

Sett ordene inn på riktig sted.

Q: Vikingene bodde i små samfunn. De bodde sammen i [...]. Dette er mange familier som levde sammen. [...] var ofte i slekt.

Mange [...] var bønder og bodde på gårder. På gården bodde [...] sammen. Storfamilien bestod av barn, foreldre, tanter og onkler og [...]. De bygget sine hus av [...], som ofte bestod av et enkelt rom med et ildsted i midten for å holde [...]. Mange vikingfamilier bodde i lange [...], kalt langhus. Storfamilien delte samme hus. Det var vanligvis et rom for mennesker og et rom for [...].
A: ætter; Familiene; vikinger; storfamilien; besteforeldre; tre; varmen; hus; husdyra